37 



per occasionem cum D:nis Ordinibus, ut velint observare 

 consilia Ducis Nivernensis et Complicum in Gallia adversus 

 S. Reg. M:tem, ac ea, si fierij potest, propter propinquitatem 

 infringere ac dissipare. Studiose quoque Ruthgersius D:nos 

 Ordines edocebit, maximas et calidissimas molitiones Polo- 

 norum, ac inprimis quod nunc resumant omnia ea consilia, 

 quibus hactenus uti statuerunt adversum Xos, ob difficul- 

 tates Pontificiorum in Germania nunc aliquamdiu intermissis. 

 Futuro enim Vere Respublica Polona viribus omnibus Livo- 

 niam aggredi statuit: Rex vero ipse acceptis a Clero et 

 Liga Pontificia subsidiis, milite externo et classe, tentare 

 Sueciam constituit; Ac ut S. Reg. M:tis vires distrahantur, 

 (juendam Scotum Robertum Stywart fratrem Comitis Or- 

 cadum conduxit, et ad conscribendum militem octo millium, 

 magnam pecuniae vim subministravit; Qui id nunc conatur 

 omni vi, et mandatum habet, ut primo vere portum Gotho- 

 burgensem ingrediatur, atque Xos isthic detineat. Haec 

 consilia quam sint periculosa, is facile viderit. qui Regni 

 Xostri situm novit: Ideoque ut tempestive iis eatur obviam. 

 S. Reg. M:tas comparare sibi classem constituit in Oceano, 

 quae portum illum nobilissimum tueatur, ac hostis Nostri 

 destinata infringat; Cumque D:ni Ordines in isto mari plu- 

 rimum possunt, facturi sunt S. Reg. M:li gratissimum, et 

 quod utilissimum ac maxime salutare futurum sit rei com- 

 muni. si et Stywarti istius molitiones observaverint, et per 

 occasionem dissipaverint, et aliquot näves suas bellicas classi 

 S. Reg. M:tis adiecerint, per aliquot Menses, donec is rumor 

 evanuerit: Faciet enim id et plurimum ad famam, et sine 

 magno suo incommodo benevolentiam singularem S. Reg. 

 M:ti hoc pacto testabuntur. Deinde cum in portu Geda- 

 nensi nunc quidem parari incipiat maxima classis, cuius 

 opera Rex Poloniae traiicere primo vere cupiat in Sueciam; 



